เงินบาทสัปดาห์หน้าแกว่ง
ศูนย์วิจัยกสิกรไทยคาดสัปดาห์หน้าบาทแกว่ง32.50-33 จับตาสถานการณ์ชุมนุมกลุ่มเสื้อแดง
13 มี.ค. 2553

ศูนย์วิจัยกสิกรไทยคาดสัปดาห์หน้าบาทแกว่ง32.50-33 จับตาสถานการณ์ชุมนุมกลุ่มเสื้อแดง
บริษัทศูนย์วิจัยกสิกรไทย ประเมินการเคลื่อนไหวของค่าเงินบาทในประเทศ ช่วงสัปดาห์หน้า ระหว่างวันที่ 15-19 มีนาคม 2553 อยู่ในกรอบ 32.50-33.00 บาทต่อดอลลาร์สหรัฐ ซึ่งจะมีการตัดจ่ายเงินภาษีมูลค่าเพิ่มรายเดือนผ่านระบบธนาคารในช่วงต้นสัปดาห์ ขณะที่ อัตราดอกเบี้ยระยะสั้น น่าจะทรงตัวใกล้เคียงกรอบการเคลื่อนไหวเดิม ท่ามกลางภาวะสภาพคล่องในตลาดเงิน ที่น่าจะไม่เปลี่ยนแปลงมาก 
โดยปัจจัยที่ต้องจับตา อาทิ สถานการณ์การชุมนุมของกลุ่มต่อต้านรัฐบาล สัญญาณการเข้าดูแลเสถียรภาพค่าเงินของ ธปท. และทิศทางของสกุลเงิน/ตลาดหุ้นในภูมิภาค
ทั้งนี้ ทิศทางของเงินดอลลาร์สหรัฐ อาจขึ้นอยู่กับผลการประชุมธนาคารกลางสหรัฐฯ(เฟด) ตลอดจนการหารือเกี่ยวกับปัญหากรีซ ในการประชุมรัฐมนตรีคลังสหภาพยุโรป รวมถึงตัวเลขเศรษฐกิจสหรัฐฯ เป็นต้น